AIŠKINAMASIS RAŠTAS

Dėl pavedimo Molėtų rajono savivaldybės administracijai atlikti projektavimo ir statybos užsakovo funkcijas

1. **Parengto tarybos sprendimo projekto tikslai ir uždaviniai**

Sprendimo projektas parengtas vykdant Lietuvos Respublikos vietos savivaldos įstatymo nuostatas, kad išimtinė savivaldybės tarybos kompetencija yra sprendimų dėl socialinės ir gamybinės infrastruktūros objektų projektavimo ir statybos, dėl pavedimo savivaldybės administracijai ir kitiems subjektams atlikti šių darbų užsakovo funkcijas priėmimas. Pagal Valstybės ir savivaldybių turto valdymo, naudojimo ir disponavimo juo įstatymo 12 straipsnio nuostatas savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Jei žemės sklypą ir (ar) statinį valdo arba naudoja savivaldybės taryba, administracijai turi būti pavedusi atlikti naujų statinių statybos, esamų statinių remonto, rekonstrukcijos ir statinių griovimo užsakovo funkcijas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas;

Valstybės ir savivaldybių turto valdymo, naudojimo ir disponavimo juo įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: Pasinaudodama tarybos suteiktomis užsakovo funkcijomis savivaldybės administracija galės įgyvendinti Molėtų rajono strateginiame veiklos plane 2020 - 2022 metams numatytas su socialinės ir gamybinės infrastruktūros objektų projektavimų ir statyba susijusias veiklas.

Neigiamų pasekmių nenumatoma.

**4. Priemonės sprendimui įgyvendinti**

Savivaldybės tarybos patvirtintas sprendimas suteiks teisę savivaldybės administracijai vykdyti strateginiame veiklos plane numatytų projektų projektavimo ir statybos darbų užsakovo funkcijas.

**5. Lėšų poreikis ir jų šaltiniai**

**S**prendimui įgyvendinti lėšų nereikia.

**6. Vykdytojai, įvykdymo terminai**

Sprendimo vykdytojas - Molėtų rajono savivaldybės administracija. Įvykdymo terminai – 2020-2022 metai.